დანართი N1

**ინფორმაცია**

**სენაკის მუნიციპალიტეტის საკუთრებაში არსებული, ქ. სენაკში, ტაბიძის ქუჩაზე მდებარე 8 კვ.მ არასასოფლო-სამეურნეო დანიშნულების მიწის ნაკვეთის (საკ. კოდი 44.01.28.719**)  **ელექტრონული აუქციონის ფორმით, პრივატიზების უფლებით გადაცემის შესახებ**

სენაკის მუნიციპალიტეტი აცხადებს მუნიციპალიტეტის საკუთრებაში არსებული უძრავი ქონების პრივატიზების უფლებით გადაცემისათვის ელექტრონულ აუქციონს:

1. ქ. სენაკში, ტაბიძის ქუჩაზე მდებარე 8 კვ.მ არასასოფლო-სამეურნეო დანიშნულების მიწის ნაკვეთი (საკადასტრო კოდი N44.01.28.719).

ა). საწყისი საპრივატიზებო თანხა შეადგენს 600 (ექვსასი) ლარს. ბ). ,,ბე“-ს ოდენობა შეადგენს 120 (ასოცი) ლარს.

გ) ბიჯის ოდენობა შეადგენს 60 (სამოცი) ლარს.

**აუქციონში მონაწილეობის წესები და პირობები**

1. ელექტრონული აუქციონის შემდგომ შეძენილი ქონების სრული ღირებულების გადახდა უნდა განხორციელდეს ხელშეკრულების გაფორმებიდან 15 კალენდარული დღის ვადაში. 2. ელექტრონული აუქციონი ტარდება მისი გამოცხადების დღიდან 5 კალენდარული დღის ვადაში.

3. ელექტრონული აუქციონის ფორმით მუნიციპალიტეტის ქონების პრივატიზების თაობაზე ინფორმაცია ქვეყნდება აუქციონატორის ვებგვერდზე და ვებგვერდზე [www.eauction.ge](http://www.eauction.ge). ვაჭრობა მიმდინარეობს ვებგვერდზე [www.eauction.ge](http://www.eauction.ge).

4. ელექტრონულ აუქციონში მონაწილეობის მისაღებად სავალდებულოა:

ა) შესაბამის ვებგვერდზე დარეგისტრირება (აუქციონში მონაწილეობა შეუძლია ფიზიკურ და იურიდიულ პირებს);

ბ) რეგისტრაციის დროს ელექტრონული აუქციონის წესების და პირობების გაცნობა და მათზე თანხმობის გაცხადება;

გ) ბე-ს გადახდა მუნიციპალიტეტის ბიუჯეტის სადეპოზიტო ანგარიშზე 300378800, მონაწილედ დარეგისტრირების უზრუნველსაყოფად.

5. ელექტრონულ აუქციონში მონაწილეობის მსურველი განსაზღვრული პირობების დაკმაყოფილებისა და საწყის საპრივატიზებო საფასურზე ბიჯის დამატების შემთხვევაში, იძენს ელექტრონულ აუქციონში მონაწილის სტატუსს.

6. ელექტრონულ აუქციონში მონაწილე პირს, რომელსაც სურს საწყისი საპრივატიზებო საფასურიდან დაიწყოს ვაჭრობა, ონლაინ რეჟიმში ამატებს ფასს (რაც ნიშნავს საწყის საპრივატიზებო საფასურზე ბიჯის დამატებას), რომელიც, ასევე ფიქსირდება ონლაინ რეჟიმში. ვაჭრობა გრძელდება, სანამ რომელიმე მონაწილე არ დააფიქსირებს ყველაზე მაღალ ფასს. მუნიციპალიტეტის ქონება ითვლება გაყიდულად ელექტრონული აუქციონის იმ მონაწილეზე, რომლის მიერაც, ონლაინ რეჟიმში, ვაჭრობის დასრულების მომენტისთვის, შეთავაზებული იქნება ყველაზე მაღალი ფასი.

7. თუ ელექტრონული აუქციონის დასრულებამდე ბოლო 2 წუთის განმავლობაში შეთავაზებული იქნება ახალი ფასი, მაშინ ფასის შეთავაზების დრო გაგრძელდება 2 წუთით, დასრულების მითითებული მომენტიდან. თუ ამ დროის განმავლობაში შეთავაზებული იქნება ახალი ფასი, დრო კიდევ გაგრძელდება 2 წუთით, სანამ არ დაფიქსირდება საბოლოო თანხა. მაგრამ, თუ დამატებული დროის განმავლობაში ახალი ფასი არ იქნება შეთავაზებული, ელექტრონულ აუქციონში გამარჯვებულად გამოცხადდება საბოლოო ფასის შემთავაზებელი პირი.

8. თუ მუნიციპალიტეტის ქონების შეძენით დაინტერესებულმა პირმა არ მიიღო ელექტრონულ აუქციონში მონაწილეობა, მაგრამ, ამის მიუხედავად, ელექტრონული აუქციონი შედგა, გადახდილი ბე უბრუნდება ელექტრონული აუქციონის დასრულების შემდეგ, მისი მოთხოვნიდან 10 სამუშაო დღის ვადაში.

9. თუ აუქციონი არ შედგა იმ მიზეზით, რომ ელექტრონულ აუქციონში რეგისტრირებული პირები, რომლებმაც გადაიხადეს ბე, არ მიიღებენ მონაწილეობას ვაჭრობაში, გადახდილი ბე სრულად ირიცხება მუნიციპალიტეტის ბიუჯეტში.

10. ელექტრონულ აუქციონში დამარცხებულ მონაწილეებს ბე უბრუნდებათ ელექტრონული აუქციონის დასრულებიდან 10 სამუშაო დღის ვადაში.

11. ელექტრონული აუქციონის შედეგები უქმდება და ელექტრონულ აუქციონში გამარჯვებულის მიერ გადახდილი ბე სრულად ირიცხება შესაბამის ბიუჯეტში, თუ ელექტრონულ აუქციონში გამარჯვებულმა ნასყიდობის ხელშეკრულების ხელმოწერაზე უარი განაცხადა. ბე აგრეთვე, სრულად ირიცხება შესაბამის ბიუჯეტში, თუ აუქციონის მონაწილემ დაარღვია კანონმდებლობით და ამ წესით განსაზღვრული მოთხოვნები ან/და პირობები.

12. მუნიციპალიტეტის ქონების შემძენს უფლება აქვს საპრივატიზებო ობიექტის შესახებ მიიღოს აუქციონატორის ხელთ არსებული, კანონმდებლობით დაშვებული ნებისმიერი ინფორმაცია, ასევე ინფორმაციის გამოქვეყნების შემდეგ წინასწარ გაეცნოს მუნიციპალიტეტის საპრივატიზაციო ობიექტს.

13. აუქციონატორი უფლებამოსილია:

ა) ნებისმიერ დროს შეცვალოს ელექტრონულ აუქციონში მონაწილეობის წესი და ელექტრონული აუქციონის პირობები და განათავსოს შესაბამის ვებგვერდზე;

ბ) შეწყვიტოს ნებისმიერი მომსახურება ტექნიკური პრობლემის, რაიმე შეცდომის, უზუსტობის, მომხმარებლის მხრიდან უკანონო მოქმედებების განხორციელების ან სხვა მიზეზების გამო, რომლებმაც შეიძლება ზიანი მიაყენოს ვებგვერდს ან აუქციონატორს;

გ) შეაჩეროს ან შეწყვიტოს რეგისტრაცია და შესვლა ვებგვერდზე, თუ ჩათვლის, რომ მომხმარებელი მოქმედებს ამ წესის მოთხოვნათა დარღვევით;

დ) ელექტრონული აუქციონის პროცესში რაიმე დარღვევის აღმოჩენის შემთხვევაში, მიიღოს შესაბამისი ზომები.

14. თუ ელექტრონულ აუქციონში მონაწილეს, შეცვლილი წესითა და ელექტრონული აუქციონის პირობებით აღარ სურს ელექტრონულ აუქციონში მონაწილეობა, მისი წერილობითი მიმართვის საფუძველზე, ელექტრონული აუქციონის დასრულებიდან 10 სამუშაო დღის ვადაში უბრუნდება ბე.

15. ვაჭრობის დასრულებისას, გამარჯვებულსა და ელექტრონული აუქციონის სხვა მონაწილეებს, ელექტრონული გზით, გაეგზავნებათ ინფორმაცია ელექტრონული აუქციონის შედეგების შესახებ, რაც ჩაითვლება ოფიციალურ შეტყობინებად.

16. მუნიციპალიტეტის ქონების აუქციონის ფორმით, სარგებლობის უფლებით გადაცემის შემთხვევაში აუქციონში გამარჯვებული ვალდებულია ოქმის საფუძველზე, არაუმეტეს 15 კალენდარული დღის ვადაში, აუქციონატორთან გააფორმოს ნასყიდობის ხელშეკრულება კანონმდებლობით დადგენილი წესით.

17. ელექტრონულ აუქციონში გამარჯვებული პირს ბე ეთვლება საბოლოო ანგარიშსწორებისას, ხოლო აუქციონის დანარჩენ მონაწილეებს ბე უბრუნდებათ მისი შეტანის დამადასტურებელი ქვითრის წარდგენის საფუძველზე, მოთხოვნიდან 10 კალენდარულ დღეში.

18. სსიპ-საჯარო რეესტრის ეროვნული სააგენტოს სარეგისტრაციო მომსახურების საფასურსა და სხვა აუცილებელ ხარჯებს ფარავს მუნიციპალიტეტის ქონების შემძენი.

19. მუნიციპალიტეტის ქონების შემძენზე საკუთრების უფლება გადადის მუნიციპალიტეტის შეძენილი ქონების სრული ღირებულების სრულად გადახდის, საკუთრების დამადასტურებელი მოწმობის გაცემის და მუნიციპალიტეტის შეძენილი ქონების შესაბამის მარეგისტრირებელ ორგანოში რეგისტრაციის შემდეგ.